बिटिसि ओनसोलनि अबर’ रायजोनि गोबां जेंना सुस्रां नांगौनि दाबिआव अबर’ सुरक्षा समितिआ दिनै 2 घन्टा खुद्रिसारनाय हाबाफारि बानजायदों ৷भेरगाव जिल्ला अबर’ सुरक्षा समितिनि दैदेन्नायाव भेरगाव महकुमा बेंगिरि मावख’नि मोखाङाव बानजायनाय नै घन्टा धर्ना हाबाफारिआव सा जौसेनिबो बांसिन हौवा-आइजो सोद्रोमाफोरा बाहागो लानाय हाबाफारिआव आखाय-आखाय बेनार ,प्लेकार्ड,फेष्टुनआव ’अबर’ सुरक्षा समिति जिन्दाबाद,बिटिआर आमि नामान’,बिटिसि निर्बाचन शीघ्रे अनुष्ठित करक,बिजेपि सोरखार हाय-हाय ,आमार दाबि मानिबइ लागिब बायदि स्ल’गान-दाबि आवरायनानै महकुमा बेंगिरिरिनि दरखं मोखांखौ सोगोमसार होयो ৷ अबर’ सुरक्षा समितिनि गाहाइ नेहाथारि भास्कर कलिताआ दैदेन्नाय बे खुद्रिसारनाय हाबाफारिआव बिथाङा बुङो दि बिटिसि ओनसोलाव अबर’ रायजो- राजाफोरनि जेबो मोनथायानो गैया ৷ बेयाव अबर’ रायजोनि मोनथायखौ सिलिंखार खालामनाय जादों होन्नानै बिथां कलिताआ बुंबाओ दि बिसोरनि बिबौनि मुङाव थानाय हानि मोनथायखौ बिसोर मोनाब्ला ,बेयाव थानाय अबर’ रायजोफोरनि राव कला-संस्कृति गासै मोनथायफोरखौनो नासयनाय जादों बिटिसि ओनसोलाव ৷ बेखायनो बिसोरनि जि मोनथाय बिखौ सेख’ना लानो थाखाय बिसोर सोमावसारदों लोगोसेयैनो बिथां कलिताआ बुंबावो दि बिटिआर हालामनिफ्राय अबर’ गामिखौ थाबैनो दानख’नो नांगौ ৷ बिटिसिआव जुदि अबर’नि मोनथायफोरखौ होयाबोला बिटिएदिखौ सिंखावनो थाखाय जों बाध्य जागोन होन्नानै खेंस्लायै हुमखि होयो ৷दिनैनि बे हाबाफारिआव अबर’ सुरक्षा समितिनि जिल्ला आरो मिरुनि